Rojaltanbridžvelsa

Rojaltanbridžvelsa () ir pilsēta (town) Anglijā, Kentas grāfistē, Tanbridžvelsas distrikta lielākā apdzīvotā vieta un administratīvais centrs. Atrodas grāfistes dienvidrietumos  no grāfistes centra Meidstonas un  no valsts galvaspilsētas Londonas centra. Nozīmīgs tūrisma centrs un kūrorts.

 Vēsture 
Pilsētas pirmsākumi meklējami 1606. gadā, kad Džeimsa I ģērbējs barons Dadlijs Norts, viesojoties mednieku namiņā Eridžā, atklāja dzelzs sāļus saturoša minerālūdens avotu. Dzerot avota ūdeni, viņa veselība pēc laika uzlabojās, un barons rekomendēja avotu saviem draugiem Londonā. 1630. gados avots kļuva populāra spa vieta; to apmeklēja arī karaliskās ģimenes locekļi. 1636. gadā vieta kļuva tik populāra, ka netālu no avota uzbūvēja pirmās mājas. 1684. gadā tika uzbūvēta baznīca un ap to sāka augt pilsētiņa. 1680. gados pilsētiņa strauji izauga. 

1750. gados Anglijā populāri kļuva piejūras kūrorti un Tanbridžvelsas viesu skaits samazinājās. Neskatoties uz to, pilsētiņas izaugsme turpinājās; tika izbūvēti ceļi un atvērti omnibusu maršruti — kūrorts joprojām bija populārs aristokrātu aprindās. 1845. gadā pilsētu savienoja ar dzelzceļu, bet 1889. gadā tai piešķīra boro statusu. 1909. gadā Edvards VII pilsētai piešķīra priedēkli «Karaliskā» (viena no trijām apdzīvotajām vietām Anglijā ar šādu titulu) un sāka dēvēties kā Royal Tunbridge Wells. 1. pasaules kara laikā pilsētā bija armijas štābs, bet slimnīcas tika izmantotas ievainoto kareivju ārstēšanai. 2. pasaules kara laikā pilsētu pārpludināja bēgļi no Londonas.

 Atsauces 

 Ārējās saites 

Kategorija:Anglijas pilsētas
Kategorija:Kenta